સેંટ પિટર્સબર્ગ : ભારત અને રશિયા વચ્ચે થયેલી શિખર મંત્રણામાં બંન્ને દેશોની વચ્ચે પરમાણુ સમજુતી સહિત કુલ પાંચ સમજુતી થઇ હતી. વડાપ્રધાન મોદી અને રશિયાનાં રાષ્ટ્રપતિ વ્લાદીમિર પુતિને ગુરૂવારે બંન્ને દેશોનું સંયુક્ત નિવેદન બહાર પાડ્યું હતું. તમિલનાડુનાં કુડનુકુલમ પરમાણુ યંત્રનાં એકમ 5 અને 6નાં નિર્માણ માટે થયેલ સમજુતી સૌથી મહત્વની છે કારણ કે તેનાં મુદ્દે ઘણી અટકળો લગાવવામાં આવી રહી હતી.